CELEX: 32016R0389
Language: et
Date: 2016-03-17 00:00:00
Title: Komisjoni rakendusmäärus (EL) 2016/389, 17. märts 2016, millega uuendatakse toimeaine atsibensolaar-S-metüüli heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

18.3.2016   
               
               
                  ET
               
               
                  Euroopa Liidu Teataja
               
               
                  L 73/77
               
            KOMISJONI RAKENDUSMÄÄRUS (EL) 2016/389,
      17. märts 2016,
      millega uuendatakse toimeaine atsibensolaar-S-metüüli heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
      ning arvestades järgmist:
      
                  (1)
               
               
                  Toimeaine atsibensolaar-S-metüüli heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 30. juunil 2016.
               
            
                  (2)
               
               
                  Komisjoni määruse (EL) nr 1141/2010 (3) artikli 4 kohaselt on kõnealuses artiklis sätestatud ajavahemiku jooksul esitatud taotlus uuendada atsibensolaar-S-metüüli kuulumist nõukogu direktiivi 91/414/EMÜ (4) I lisasse.
               
            
                  (3)
               
               
                  Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
               
            
                  (4)
               
               
                  Referentliikmesriik koostas kaasreferentliikmesriigiga konsulteerides uuendamise hindamisaruande ning esitas selle 1. märtsil 2013 Euroopa Toiduohutusametile (edaspidi „toiduohutusamet”) ja komisjonile.
               
            
                  (5)
               
               
                  Toiduohutusamet edastas uuendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.
               
            
                  (6)
               
               
                  8. mail 2014 esitas toiduohutusamet komisjonile oma järeldused (5) selle kohta, kas atsibensolaar-S-metüül võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande atsibensolaar-S-metüüli kohta alalisele taime-, looma-, toidu- ja söödakomiteele 12. detsembril 2014.
               
            
                  (7)
               
               
                  Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud. Seega loetakse need heakskiitmisnõuded täidetuks.
               
            
                  (8)
               
               
                  Seepärast on asjakohane uuendada atsibensolaar-S-metüüli heakskiitu.
               
            
                  (9)
               
               
                  Atsibensolaar-S-metüüli heakskiidu kehtivusaja uuendamisega seotud riskide hindamisel käsitletakse piiratud hulgal iseloomulikke kasutusalasid, mis siiski ei sea piiranguid nendele kasutusaladele, mida atsibensolaar-S-metüüli sisaldavate taimekaitsevahendite puhul võidakse lubada. Seega on asjakohane taimeaktivaatorina kasutamise piirang kaotada.
               
            
                  (10)
               
               
                  Määruse (EÜ) nr 1107/2009 artikli 14 lõike 1 kohaselt ja kooskõlas artikliga 6 ning teaduse ja tehnika arengut arvestades oleks siiski vaja lisada teatavad tingimused. Eelkõige on asjakohane nõuda kinnitavat lisateavet.
               
            
                  (11)
               
               
                  Määruse (EÜ) nr 1107/2009 artikli 20 lõike 3 kohaselt koostoimes sama määruse artikli 13 lõikega 4 tuleks komisjoni rakendusmääruse (EL) nr 540/2011 lisa vastavalt muuta.
               
            
                  (12)
               
               
                  Komisjoni rakendusmäärusega (EL) 2015/1885 (6) pikendati atsibensolaar-S-metüüli heakskiidu kehtivusaja lõppkuupäeva, et uuendamise saaks lõpule viia enne kõnealuse aine heakskiidu aegumist. Võttes arvesse, et heakskiidu uuendamise otsus võeti vastu siiski enne heakskiidu pikendatud lõppkuupäeva, tuleks käesolevat määrust kohaldada alates 1. aprillist 2016.
               
            
                  (13)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Toimeaine heakskiidu uuendamine
      I lisas kirjeldatud toimeaine atsibensolaar-S-metüüli heakskiitu uuendatakse vastavalt kõnealuses lisas sätestatud tingimustele.
      Artikkel 2
      Rakendusmääruse (EL) nr 540/2011 muutmine
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine ja kohaldamise kuupäev
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda kohaldatakse alates 1. aprillist 2016.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 17. märts 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
      
         (3)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
      
         (4)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
      
         (5)  EFSA Journal (2014); 12(8):3691. Kättesaadav internetis: www.efsa.europa.eu.
      
         (6)  Komisjoni 20. oktoobri 2015. aasta rakendusmäärus (EL) 2015/1885, millega muudetakse rakendusmäärust (EL) nr 540/2011 seoses toimeainete 2,4-D, atsibensolaar-S-metüüli, amitrooli, bentasooni, butüültsühalofopi, dikvaadi, esfenvaleraadi, famoksadooni, flumioksasiini, DPX KE 459 (metüülflupüürsulfurooni), glüfosaadi, iprovalikarbi, isoproturooni, lambda-tsühalotriini, metalaksüül-M'i, metsulfuroon-metüüli, pikolinafeeni, prosulfurooni, pümetrosiini, püraflufeenetüüli, tiabendasooli, metüültifensulfurooni ja triasulfurooni heakskiidu kehtivusaja pikendamisega (ELT L 276, 21.10.2015, lk 48).
      
         I LISA
         
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     Atsibensolaar-S-metüül
                     CASi nr: 135158-54-2
                     CIPACi nr: 597
                  
                  
                     
                        S-metüülbenso[1,2,3]tiadiasool-7-karbotioaat
                  
                  
                     970 g/kg
                     tolueen: kuni 5 g/kg
                  
                  
                     1. aprill 2016
                  
                  
                     31. märts 2031
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse atsibensolaar-S-metüüli kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu
                     
                                 a)
                              
                              
                                 toidust tulenevale riskile tarbijatele,
                              
                           
                                 b)
                              
                              
                                 käitlejate ja kasutajate kaitsele,
                              
                           
                                 c)
                              
                              
                                 veeorganismidele avalduvale riskile.
                              
                           Vajaduse korral hõlmavad kasutustingimused riskide vähendamise meetmete võtmist.
                     Taotleja esitab 1. juuniks 2017 komisjonile, liikmesriikidele ja toiduohutusametile kinnitava teabe loote väikeaju morfomeetriliste muutuste olulisuse ja korratavuse kohta kokkupuutel atsibensolaar-S-metüüliga ning selle kohta, kas sellised muutused võivad olla põhjustatud sisesekretsioonisüsteemiga seotud toimemehhanismist. Esitatav teave peab sisaldama selliste olemasolevate tõendite süstemaatilist ülevaadet, mida on hinnatud kättesaadavate suuniste alusel (nt EFSA GD on Systematic Review methodology [Euroopa Toiduohutusameti süstemaatilise ülevaate juhised], 2010).
                  
               
            (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
      
      
         II LISA
         Rakendusmääruse (EL) nr 540/2011 lisa muudetakse järgmiselt.
         
                     1)
                  
                  
                     A osast jäetakse välja kanne 20 atsibensolaar-S-metüüli kohta.
                  
               
                     2)
                  
                  
                     B osasse lisatakse järgmine kanne:
                     
                                 Number
                              
                              
                                 Tavanimetus, tunnuskoodid
                              
                              
                                 IUPACi nimetus
                              
                              
                                 Puhtus (*)
                                 
                              
                              
                                 Heakskiitmise kuupäev
                              
                              
                                 Heakskiidu aegumine
                              
                              
                                 Erisätted
                              
                           
                                 „98
                              
                              
                                 Atsibensolaar-S-metüül
                                 CASi nr: 135158-54-2
                                 CIPACi nr: 597
                              
                              
                                 
                                    S-metüülbenso[1,2,3]tiadiasool-7-karbotioaat
                              
                              
                                 970 g/kg
                                 tolueen: kuni 5 g/kg
                              
                              
                                 1. aprill 2016
                              
                              
                                 31. märts 2031
                              
                              
                                 Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse atsibensolaar-S-metüüli kohta koostatud läbivaatamisaruande järeldusi, eelkõige selle I ja II liidet.
                                 Üldhindamisel peavad liikmesriigid pöörama erilist tähelepanu
                                 
                                             a)
                                          
                                          
                                             toidust tulenevale riskile tarbijatele,
                                          
                                       
                                             b)
                                          
                                          
                                             käitlejate ja kasutajate kaitsele,
                                          
                                       
                                             c)
                                          
                                          
                                             veeorganismidele avalduvale riskile.
                                          
                                       Vajaduse korral hõlmavad kasutustingimused riskide vähendamise meetmete võtmist.
                                 Taotleja esitab 1. juuniks 2017 komisjonile, liikmesriikidele ja toiduohutusametile kinnitava teabe loote väikeaju morfomeetriliste muutuste olulisuse ja korratavuse kohta kokkupuutel atsibensolaar-S-metüüliga ning selle kohta, kas sellised muutused võivad olla põhjustatud sisesekretsioonisüsteemiga seotud toimemehhanismist. Esitatav teave peab sisaldama selliste olemasolevate tõendite süstemaatilist ülevaadet, mida on hinnatud kättesaadavate suuniste alusel (nt EFSA GD on Systematic Review methodology [Euroopa Toiduohutusameti süstemaatilise ülevaate juhised], 2010).”
                              
                           
               
            (*)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.